《刘绍相访夜话，因书即事》
唐代·权德舆

故人怆久别，兹夕款郊扉。山僮漉野酝，稚子褰书帷。

清露泫珠莹，金波流玉徽。忘言我造适，瞪视君无违。

但令静胜躁，自使癯者肥。不待蘧生年，从此知昔非。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。